Diari Oficial de la Generalitat Valenciana


Sumari del DOGV 9291, del 04-03-2022 (2022/1736)

Proposta de nomenament en el procés selectiu per a cobrir una plaça de tècnic o tècnica mitjans de sistemes informàtics.
------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1736


Data del document
:   01-03-2022

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * funcionari

Proposta de nomenament en el procés selectiu per a cobrir una plaça de tècnic o tècnica mitjans de sistemes informàtics. [2022/1736]  
Proposta definitiva de nomenament a favor de Descalzo Olmos, Agustín, en el càrrec de tècnic mitjà de sistemes informàtics, pertanyent a l'escala d'administració especial, escala tècnica, classe mitjana, grup A, subgrup A2, i adjudicar com a primera destinació el lloc de treball núm. 52 de la nostra relació de llocs de treball, denominat tècnic mitjà de sistemes informàtics, cap de secció, per haver superat tots els exercicis obligatoris i eliminatoris i ser qui major puntuació ha obtingut en aquest procés.  
S'estableix un termini de vint dies hàbils a partir de l'endemà de la publicació d'aquest edicte en el Diari Oficial de la Generalitat Valenciana, perquè presente la documentació que siga procedent per tal d'acreditar que reuneix tots els requisits exigits en la convocatòria; així mateix, es publicarà en la pàgina web i en el tauler d'anuncis de l'Ajuntament.  
Per a efectuar el nomenament haurà d'aportar:  
a) Fotocòpia del document nacional d'identitat, acompanyada de l'original per a ser compulsada.  
b) Còpia autenticada o fotocòpia compulsada de la titulació acadèmica exigida o justificant d'haver abonat els drets per a l'expedició, en aquest supòsit concret:  
Títol de diplomatura en Informàtica, Enginyeria Tècnica en Informàtica, títol de grau en Informàtica; s'hi podrà accedir de la llicenciatura superior.  
c) Fotocòpia compulsada dels certificats, dels diplomes o dels títols que, homologats per la Generalitat Valenciana, acrediten els coneixements de valencià, en aquest cas concret el nivell B1 (nivell elemental del valencià).  
d) Declaració jurada de no haver sigut separat mitjançant un expedient disciplinari del servei de qualsevol administració pública ni trobar-se incapacitat.  
e) Certificat mèdic acreditatiu de no patir cap malaltia o limitació física o psíquica que impedisca, impossibilite o siga incompatible amb l'exercici de les funcions corresponents a la plaça, expedit per la Conselleria de Sanitat.  
f) Declaració jurada de no estar incurs en cap causa d'incompatibilitat, que s'haurà d'acompanyar amb acta de cessament de l'administració pública en què preste els seus serveis; així mateix, haurà de signar, in situ, en el Servei de Recursos Humans, la documentació corresponent a la protecció de dades i el compromís relatiu a la seguretat; també hi haurà d'aportar la documentació acreditativa de seguretat social, dades bancàries i declaració d'IRPF, a efectes fiscals.  
En el supòsit que no aporte la documentació acreditativa, o si no emplena la documentació exigida en aquest anunci en el termini indicat, excepte en els casos de força major, es produirà la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal quant a l'aspirant i la impossibilitat de nomenar-lo, sense perjudici de les altres responsabilitats en què haja pogut incórrer. En aquest cas, la proposta es considerarà feta en favor dels aspirants, ordenats d'acord amb la puntuació obtinguda, que, havent superat la totalitat de les proves selectives, van tindre cabuda en el nombre de places convocades.  
  
Xirivella, 1 de març de 2022.- El regidor delegat de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.